cyanic-selkie/wikianc huggingface dataset:
পোকো
ইতিহাস
পোকো ব্র্যান্ডটি ২০১৮ সালের আগস্টে শাওমি সাব-ব্র্যান্ড হিসাবে চালু করা হয়েছিল। শাওমি পোকো ব্র্যান্ডিংয়ের অধীনে পোকোফোন এফ ১ চালু করেছিল যা সফল হয়েছিল। ২০২০ সালের জানুয়ারিতে দ্বিতীয় ফোন নিয়ে আসার আগে পোকো ইন্ডিয়া একটি স্বাধীন ব্র্যান্ড হয়ে ওঠে। তিন বছরের ব্যবধানে, সংস্থাটি ১১টি ফোন বার করেছে, যার মধ্যে বেশিরভাগই রিব্র্যান্ডেড রেডমি স্মার্টফোন।
আপডেট নীতি
অ্যান্ড্রয়েড এবং মিইউআই আপগ্রেড সমর্থন সিরিজের মডেলের উপর নির্ভর করে পরিবর্তিত হতে পারে।
পিনগাই ওএস
পিনগাই ওএস (Pinguy OS) উবুন্টু থেকে আগত একটি অপারেটিং সিস্টেম।
সাধারণ তথ্য
কিছু টুইক ও এপ্লিকেশন পূর্ব থেকে ইন্সটলকৃত একটি উবুন্টু ডেরাভেটিভ পিনগাই ওএস। ম্যানুয়ালি ইন্সটলেশনের ঝামেলা থেকে মুক্তি দিতে এটি করা হয়।
পিনগাই ওএসে অনেকগুলো ব্যবহারকারী বন্ধুত্বসুলভ বৈশিষ্ট্য থাকে— আউট-অব-দ্য বক্স মাল্টিমিডিয়া কোডেক ও ব্রাউজার প্লাগ-ইন সমর্থন, গ্নমের অনেক বেশি পরিবর্তন আনা সংস্করণ, এবং সচেতন এপ্লিকেশন নির্বাচন।
বৈশিষ্ট্য
পিনগাই ওএসের বৈশিষ্ট্যগুলো হলো:
যুগান্তর (দ্ব্যর্থতা নিরসন)
যুগান্তর নাম দ্বারা নিচের নিবন্ধগুলোকে বুঝানো হতে পারে।
টেলিফোন নাম্বার
প্রায় সকল টেলিফোনই এখন আন্তর্জাতিক টেলিফোন নেটওয়ার্কে যুক্ত। আন্তর্জাতিক টেলিফোন নেটওয়ার্কের নম্বর আইটিউ-টির E.164 প্রস্তাবনা অনুযায়ী গঠিত। এতে নাম্বারের প্রথমে কান্ট্রি কলিং কোড এবং অঙ্ক ১৫ বা এর কম হয়। এর পরেই থাকে এরিয়া কোড, তারপর গ্রাহকের নম্বর, যা টেলিফোন সুইচের কোড। আইটিউ-টির E.123 প্রস্তাবনা টেলিফোন নাম্বার লেখা ও ছাপার নির্দেশনা দেয় যা শুরু হয় একটি যোগ চিহ্ন(+) ও কান্ট্রি কোড দিয়ে। আন্তর্জাতিক নম্বর টেলিফোন হতে ডায়ালের সময় যোগ চিহ্ন আন্তর্জাতিক ডায়ালিং-এ সংযোগ কোড দিয়ে প্রতিস্থাপিত হবে। তবে মোবইলে যোগ চিহ্ন সরাসরি ব্যবহার করা যাবে।
টেলিফোন নাম্বারে কলের শেষ প্রান্ত নির্ধারণের জন্য ফ্রয়োজনীয় সকল তথ্য থাকে। পাবলিক সুইচড টেলিফোন নেটওয়ার্ক-এ প্রতিটি কলের শেষ প্রান্তের একটি ও কেবল একটি নম্বর থাকবে। সাধারণত নির্দিষ্ট দৈর্ঘ্যের নম্বর এক্ষেত্রে ব্যবহৃত হয়। যেমন- ঢাকার এরিয়া কোড ০২, যারপর আরও তিন অঙ্কের এক্সচেঞ্জ কোড ও আরও চার অঙ্ক থাকবে। অনেক ক্ষেত্রে এরিয়া কোড নম্বর ডায়াল করা যেতে পারে। এছাড়া কিছু টেলিফোন নাম্বারে অঙ্ক কম থাকতে পার। এতে নম্বরটি স্বয়ংক্রিয়ভাবে স্বাভাবিক দৈর্ঘের নম্বরে রুপান্তরিত হয়। যেমন- ৯৯৯-জরুরি সহায়তা, ১৭-অনুসন্ধান। স্থানীয় ফোন নাম্বারের রীতি দেশের সরকার বা সরকার মনোনীত সংস্থা দ্বারা নির্ধারিত হয়।দেখুন টেলিফোন নাম্বার তৈরির প্রথা। কলার আইডির ব্যবস্থা থাকলে কল-গ্রাহক কল-কর্তার নম্বর দেখতে পাবেন।
দুখাই
দুখাই মোরশেদুল ইসলাম পরিচালিত একটি বাংলাদেশী বিপর্যয়-নাট্যধর্মী চলচ্চিত্র। এটি ১৯৯৭ সালে মুক্তি পায়। ১৯৭০ সালের ১২ই নভেম্বর শতাব্দির প্রলয়ঙ্কারী ঘূর্ণিঝড় ও জলোচ্ছ্বাসে বাংলাদশের উপকূলীয় এলাকায় দশ লক্ষাধিক মানুষ প্রাণ হারায়। এই মর্মান্তিক কাহিনী নিয়ে মোরশেদুল ইসলাম নির্মাণ করেন চলচ্চিত্রটি। এতে প্রাকৃতিক দুর্যোগের মুখে উপকূলীয় অঞ্চলের মানুষের জীবন-সংগ্রাম দেখানো হয়েছে। অভিনয় করেছেন রাইসুল ইসলাম আসাদ, রোকেয়া প্রাচী প্রমুখ।
কাহিনি সংক্ষেপ
দুখাই হলো এই ছবির কেন্দ্রীয় চরিত্র। তাদের পরিবারের ছয়জন সদস্য। দুখাই সবচেয়ে বড় এবং তারা পদ্মা তীরে বসবাস করে আর বাপ-দাদার পেশা হলো তাঁতী। বংশ পরাম্পরা তারা একই পেশায় জড়িত। পদ্মার তীরবর্তী হওয়ায় নদী ভাঙ্গনের শব্দে সর্বদাই ভয় আর আতঙ্ক কাজ করে। তাদের সোনার সংসার। কাজ করে সংসার চালায়। বাড়িতে দুইটি ঘর এবং কাপড় বুনানো দুটি যন্ত্র। নদী ভাংতে ভাংতে বাড়ির নিকটে চলে আসছে। এক বিকেলে তার বাবা বলছে, ‘সর্বনাশা পদ্মার হাত থেকে বাড়িটারা আর টিকিয়ে রাখা গেল না বাবা? এতোগুলো মানুষ লইয়া এহন আমি কই গিয়া খারামু?’ ‍দুখু মিয়া বলছে, ‘ওতো উতলা হইলে চলবে কেমনে, বাজান- আল্লাহ তো আছে? হ... আল্লাহ।
এক অন্ধকারের রাত্রিতে প্রতিবেশীদের চিৎকারে ঘুম ভেঙ্গে যায়। সবাই চিৎকার করে বলছে, ‘ও দুখুর বাপ পোলাপাইন লইয়া বাইর হও, তোমার ঘর ভাইঙ্গা পড়লো।
এরপর অনেক দূরে গিয়ে আবার নতুন করে ঘর বানানো, কর্কশ শুকনা বালুর চরের উপর ফসল ফলানো। এভাবে ধীরে ধীরে সংসার চলতে লাগলো। বোন বড় হয়েছে তাকে বিবাহ দিতে হবে। এভাবেই চলছিল তাদের জীবন। কিন্তু ১৯৭০ সালের ১২ই নভেম্বর শতাব্দির প্রলয়ঙ্কারী ঘূর্ণিঝড় ও জলোচ্ছ্বাসে প্রায় ১০ লক্ষ মানুষের প্রাণহানী হয়। দুখু মিয়ারও তেমনি বাবা-মা, ভাই-বোন সবাই মারা যায়। দুখু মিয়া একা হয়ে যায়। দীর্ঘদিন না খেয়ে সবার শোক কাটিয়ে এক সময় প্রতিবেশিদের ন্যায় নিজেও একটি ঘর তুলে। ধীরে ধীরে শরীরে চাক-চিক্যতা ফিরে আসে। একটি বিয়ে করে সংসার শুরু করে। এরপর ১৯৭০ এর পর আসে ১৯৭১ সালের মুক্তিযুদ্ধ। একটি কন্যা সন্তানের বাবা হলেন দুখু মিয়া, ভালো নাম দুখাই। এবার মেয়ের মাঝেই নিজের অস্তিত্ব খুঁজে পেলে। স্ত্রী সন্তান নিয়ে ভালো কাটছিল তাদের তিনজনের সংসার।
আবার প্রাকৃতিক দুর্যোগ-ঘূণীঝড়-জলোচ্ছ্বাস আঘাত হানে ১৯৮৫ সালে ২৪ মে। এবারও করুণ মৃত্যু হলো হাজার হাজার মানুষের। দুখু মিয়ার স্ত্রী-সন্তান দুজনেই মারা গেল।
সংগীত
এই ছবির সংগীত পরিচালনা করেছিলেন পুলক গুপ্ত।
সম্মাননা
এই চলচ্চিত্রটি ২২তম জাতীয় চলচ্চিত্র পুরস্কারে শ্রেষ্ঠ চলচ্চিত্র হিসেবে পুরস্কার লাভ করে। এছাড়া এই চলচ্চিত্রের কলা-কুশলীবৃন্দও বিভিন্ন বিভাগে পুরস্কার লাভ করে।
মহিচাইল ইউনিয়ন
মহিচাইল বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।
আয়তন
মহিচাইল ইউনিয়নের আয়তন প্রায় ১৪.৮৭ বর্গকিলোমিটার।
জনসংখ্যা
২০১১ সালের আদমশুমারি অনুযায়ী ইউনিয়নের মোট জনসংখ্যা প্রায় ২৪,৭৭৮ জন।
অবস্থান ও সীমানা
মহিচাইল ইউনিয়নে কোনো নদী নেই; তবে সম্পূর্ণ ইউনিয়নজুড়ে বেশ কিছু খাল ও বিল রয়েছে।
ইতিহাস
২০০৪ সালের ১৫ এপ্রিল মহিচাইলের ইউনিয়ন পরিষদ ভবন স্থাপিত হয়।
প্রশাসনিক কাঠামো
মহিচাইল ইউনিয়ন চান্দিনা উপজেলার আওতাধীন ৪ নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭-এর অংশ।
মহিচাইল ইউনিয়নে মোট ২০টি গ্রাম ও ৭টি মৌজা রয়েছে। ইউনিয়নে মোট হাট ও বাজারের সংখ্যা ৬টি। আবু মুসা মজুমদার ইউনিয়নের বর্তমান চেয়ারম্যান হিসেবে দায়িত্ব পালন করছেন।
ইউনিয়নের গ্রামগুলো হলো: মহিচাইল, বাতাবাড়িয়া, জোরপুকুরিয়া, ঘাটিগড়া, অম্বরপুর, সাওরাতলী, ঝিনাইয়া, মনিপুর, গাবগাছিয়া, হারলদা, পরচঙ্গা, তুয়ারপাড়, বামুটিয়া, বাগমারা, পেরিয়া, নোয়াপাড়া, হাবাতিয়াপাড়, তেতুইয়া, লারারপাড় ও তুলাপুকুরিয়া। ইউনিয়নের হাট-বাজারসমূহ হলো: মহিচাইল বাজার, পরচঙ্গা বাজার, অম্বরপুর বাজার, জামিরাপাড়া বাজার, তেতুইয়া বাজার ও ঘাটিগড়া বাজার।
শিক্ষা
২০০১ সালের শিক্ষা জরিপ অনুযায়ী ইউনিয়নের শিক্ষার হার প্রায় ৪৯%। ইউনিয়নে ৭টি সরকারি প্রাথমিক বিদ্যালয়, ৫টি বেসরকারি রেজিস্টার্ড প্রাথমিক বিদ্যালয়, ৩টি উচ্চ বিদ্যালয়, ৩টি মাদ্রাসা ও ১টি কলেজ (মহিচাইল শহীদ জিয়াউর রহমান কলেজ) রয়েছে।
যোগাযোগ ব্যবস্থা
চান্দিনা উপজেলা সদর থেকে মহিচাইল ইউনিয়নের দূরত্ব প্রায় ১৪ কিলোমিটার। ইউনিয়নের যোগাযোগের প্রধান মাধ্যম সিএনজি/রিকশা।
মুজফ্‌ফর আহমদ (রাজনীতিবিদ)
১৯১৭ সালে রাশিয়ায় জার শাসনের অবসান ঘটে এবং লেনিন-স্টালিনের নেতৃত্বে সমাজতান্ত্রিক অভ্যুত্থান সফলতা লাভ করে। রাশিয়াতে পৃথিবীর প্রথম সমাজতান্ত্রিক রাষ্ট্র গঠিত হয়। এর ঢেউ খুব দ্রুত অন্য সব দেশে ছড়িয়ে পড়ে। তৎকালীন ভারতেও ব্যতিক্রম হয়নি। ১৯২০ সালের ১৭ অক্টোবর তারিখে তৎকালীন সোভিয়েত ইউনিয়নের অঙ্গরাজ্য উজবেকিস্তানের রাজধানী তাসখন্দে ভারতের সর্বপ্রথম সমাজতান্ত্রিক দল গঠিত হয়। গঠন করেছিলেন বাঙালি নেতা মানবেন্দ্র নাথ রায়। এর মাত্র একমাসের মধ্যে বঙ্গদেশেও সমাজতান্ত্রিক দল গঠিত হয়। এই সংগঠনের পুরোধা ছিলেন মুজফ্‌ফর আহমদ। অর্থাৎ বাংলাদেশ ও পশ্চিমবঙ্গে সমাজতান্ত্রিক আন্দোলন তার হাত ধরেই যাত্রা শুরু করে।
পরিবার
মুজফ্‌ফর আহমদ ১৮৮৯ সালের ৫ই আগস্ট বাংলাদেশের দক্ষিণাঞ্চলে অবস্থিত চট্টগ্রাম জেলার সন্দ্বীপের মুসাপুর গ্রামে এক দরিদ্র কিন্তু অভিজাত মুসলিম পরিবারে জন্মগ্রহণ করেন। তার বাবার নাম মনসুর আলি এবং মা'র নাম চুনাবিবি। চুনাবিবি তার বাবার দ্বিতীয় স্ত্রী ছিলেন। মনসুর আলি সন্দ্বীপের এক স্বল্প আয়ের মোক্তার ছিলেন। তার দাদা আর নানার নাম ছিল যথাক্রমে মুহম্মদ কায়েম ও রেশাদ আলী ঠাকুর। পারিবারের আর্থিক অবস্থা ভাল না থাকায় কৈশোরে মুজফফর আহমদকে চাষাবাদের কাজেও সাহায্য করতে হয়েছিল। বহির্মুখি মুজফ্‌রর আহমদকে গৃহমুখী করার উদ্দেশ্যে পারিবারিক চাপ প্রয়োগে ১৯০৭ সালে তাকে বিয়ে দেওয়া হয়। তার স্ত্রীর নাম হাফেজা খাতুন। নিয়মিত সাংসারিক জীবন তিনি পালন করেননি। ১৯৩৫ সালে নজরবন্দি থাকার সময় ১৪ বছর পর পরিবারের সাথে দেখা হয়। এ সময় তিনি তার একমাত্র কন্যা আফিকা খাতুনের সাথে কবি আবদুল কাদিরের সঙ্গে সন্দ্বীপে বিয়ে দেন।
শিক্ষা
মুজফফর আহমদ তার শিক্ষা জীবন শুরু করেন বাংলা ভাষা শিক্ষার দ্বারা। ১৮৯৭ সালে তিনি গ্রামের প্রাথমিক বিদ্যালয়ে ভর্তি হন। ১৮৯৯ সালে তিনি হরিশপুর মিডল ইংলিশ স্কুলে (পরে কাগিল হাইস্কুল) ভর্তি হন। পিতার মোক্তারি ব্যবসা বন্ধ হয়ে যাওয়ার পর স্কুল থেকে তার নাম কেটে দেওয়া হয়। সে সময় মাদ্রাসা শিক্ষা অবৈতনিক হওয়ায় তিনি মাদ্রাসায় লেখাপড়া শুরু করেন। ১৯০৫ সালে পিতার মৃত্যুর সময় তিনি নোয়াখালীর বামনী মাদ্রাসায় পড়ছিলেন। পিতার মৃত্যুর পর মুজফ্‌ফর আহমদ কিছুকাল বরিশালে গৃহশিক্ষকতা করেন। এরপর তিনি আবার নিজ গ্রামে ফিরে স্কুলে ভর্তি হন। ১৯১০ সালে তিনি কাগিল হাইস্কুল ছেড়ে নোয়াখালী জেলা স্কুলে চলে যান। ১৯১৩ সালে সেখান থেকে মেট্রিকুলেশন পাশ করেন। ১৯১৩ সালে তিনি পশ্চিম বঙ্গের হুগলি কলেজে ভর্তি হন, কিন্তু সেখানে ম্যালেরিয়ায় আক্রান্ত হওয়ায় তিনি সে বৎসরই চলে যান বঙ্গবাসী কলেজে। এ কলেজ থেকে আই এ পরীক্ষা দিয়ে অকৃতকার্য হন এবং সেখানেই তার লেখাপড়ার ইতি ঘটে। ১৯১৩ থেকেই তিনি কলকাতার অধিবাসী। সন্দীপের কাগিল হাইস্কুলে পড়ার সময়ই মুজফ্‌ফর আহমদের সাংবাদিকতায় হাতে খড়ি হয়। মাওলানা মনিরুজ্জামান ইসলামবাদী সম্পাদিত 'সাপ্তাহিক সুলতান' পত্রিকায় সন্দীপের স্থানীয় খবর পাঠাতেন।
বঙ্গীয় মুসলিম সাহিত্য সমিতি
১৯১১ সালে কলকাতায় অবস্থানরত বিভিন্ন মুসলিম ছাত্রের উদ্যোগে বঙ্গীয় মুসলিম সাহিত্য সমিতি গঠিত হয়। কলকাতার ৩২ কলেজ স্ট্রিটে এ সাহিত্য সমিতির অফিস ছিল। ১৯১৮ সালে সমিতির উদ্যোগে বের হয় "বঙ্গীয় মুসলিম সাহিত্য পত্রিকা"। ১৯১৮ সালে সমিতির সব সময়ের কর্মী হিসেবে তিনি এর অফিসেই থাকা শুরু করেন। তিনি ছিলেন সমিতির সহকারী সম্পাদক। পত্রিকার কাজ পরিচালনার সময় চিঠিপত্রের মাধ্যমে তার কবি কাজী নজরুল ইসলামের সাথে পরিচয় হয়। ১৯২০ সালের শুরুর দিকে ৪৯ নম্বর বেঙ্গল রেজিমেন্ট ভেঙ্গে দেওয়া হলে নজরুলের সৈনিক জীবনের অবসান ঘটে এবং তিনি কলকাতায় মুজফ্‌ফর আহমদের সাথে সাহিত্য সমিতির অফিসে থাকতে শুরু করলেন।
চাকরি জীবন
সক্রিয় রাজনীতিতে যোগদানের পূর্বে মুজফ্‌ফর আহমদ কিছুদিন চাকরিতে নিয়োজিত ছিলেন। বাংলা সরকারের ছাপাখানায় মাসিক ত্রিশটাকা বেতনে তিনি চাকরি করেছিলেন। বাংলা সরকারের অনুবাদ বিভাগেও তিনি মাসিক পঞ্চাশ টাকা বেতনে একমাস উর্দু থেকে বাংলায় অনুবাদ করার কাজে চাকরি করেন। একমাস তিনি প্রেসিডেন্সী বিভাগের স্কুলসমূহের ইনস্পেক্টর হিসেবেও কাজ করেন। কলেজে পড়ার সময় খিদিরপুর জুনিয়র মাদ্রাসায় তিনি শিক্ষকতা করেন আর একমাস ছুটিতে তিনি কলকাতা সিটি কর্পোরেশনে কাজ করেন। ১৯০৬ সাল থেকে ১৯০৮ সালের অধিকাংশ সময় তিনি কোন না কোন লোকের বাড়িতে গৃহ শিক্ষকতা করে থাকা-খাওয়া অথবা অর্থ রোজগার করতেন।
রাজনীতির সূত্রপাত
থাম্ব|292x292পিক্সেল|(বামদিক থেকে) [[মুজফ্‌ফর আহ্‌মেদ (রাজনীতিবিদ)|মুজফ্‌ফর আহ্‌মেদ, বঙ্কিম মুখার্জী, পি সি যোশি, সোমনাথ লাহিড়ী ১৯৩৭ কলকাতা য়]] কৈশোরে সক্রিয় রাজনীতিতে অংশগ্রহণ না করলেও ১৯১৬ সাল থেকে মুজফ্‌ফর আহমদ বন্ধুদের সাথে বিভিন্ন রাজনৈতিক আলোচনা, সভা-সেমিনার-মিছিল যোগদান প্রভৃতি শুরু করেন। ১৯১৯ সালে জালিয়ানওয়ালাবাগ হত্যাকাণ্ডের প্রতিবাদে কলকাতার অনুষ্ঠিত আন্দোলনে তিনি অংশগ্রহণ করেন। ১৯২০ সালে বঙ্গীয় খেলাফত কমিটির সদস্য মনোনিত হলেও তিনি তা প্রত্যাখ্যান করেন। ১৯২০ সালের শুরুতে তিনি সিদ্ধান্ত নেন যে রাজনীতিই হবে তার জীবনের মূল পেশা। তিনি কাজী নজরুলের সাথে ঠিক করেন একটি ভিন্ন ধর্মী বাংলা দৈনিক বের করার। এ বিষয়ে তারা ফজলুল হক সাহেবের (পরবর্তীতে শেরে বাংলা) সাথে দেখা করেন। হক সাহেব তার নিজের টাকায় পত্রিকা বের করার প্রস্তাব করেন। ১৯২০ সালের ১২ জুলাই মুজফ্‌ফর আহমদ ও কাজী নজরুল ইসলামের যুগ্ম সম্পাদনায় "নবযুগ" নামক সান্ধ্য পত্রিকা বের হয়। সেখানে তিনি দ্বৈপায়ন ছদ্মনামে লিখতেন। বাম|থাম্ব|295x295পিক্সেল|[[আবদুল হালিম (কমিউনিস্ট নেতা)|আবদুল হালিম, সরোজ মুখোপাধ্যায়, মুজফ্‌ফর আহ্‌মেদ বেঙ্গল প্রাদেশিক সম্মেলনে (১৯৩৮ ডিসেম্বর - ১৯৩৯ জানুয়ারী) চন্দননগরে]] মুজফ্‌ফর আহমদের ছাত্রাবস্থায় বাংলায় সন্ত্রাসবাদী আন্দোলনের শুরু হয়। এ সম্পর্কে তিনি লিখেছেন, সন্ত্রাসবাদী আন্দোলন শুধু হিন্দু আন্দোলন ছিল না, আসলে তা ছিল বর্ণ হিন্দুদের আন্দোলন। তার মতে, একধরনের রোমাঞ্চের জন্য শিক্ষিত যুবকেরা এতে অংশ নিলেও এর পিছনে ছিল একটা গভীর নৈরাশ্য। যদিও তিনি এই আন্দোলনের জন্য জীবন উৎসর্গকারীদের শ্রদ্ধা করতেন। অন্যদিকে মুসলীম লীগ ও কংগ্রেসকে তিনি ধনীক শ্রেণীর স্বার্থে ধনীক শ্রেণীর রাজনৈতিক দল বলে মনে করতেন। কংগ্রেসের ঘোষণা পত্রে ধর্ম নিরপেক্ষতার কথা বলা থাকলেও এ দল ধীরে ধীরে হিন্দু জাতীয়তাবাদের বিশ্বাসী নেতাদের কর্তৃত্বাধীন হয়ে পড়ে। মুসলিম লীগের অনেকেই ব্যক্তিগতভাবে অসাম্প্রদায়িক হলেও ধর্মকে রাজনৈতিক স্বার্থে ব্যবহার করতেন। মূলতঃ ভারতীয় উপ-মহাদেশের রাজনীতিতে হিন্দু সুবিধাভোগী শ্রেণীর একাধিপত্যকে রোধ করার জন্যই মুসলিম সুবিধাভোগী ও ভোগেচ্ছুদের রাজনৈতিক দল মুসলিম লীগের জন্ম হয়।
তার পিতার পেশা মোক্তারি হলেও তার পরিবার ছিল মূলতঃ কৃষক পরিবার। তাছাড়া তাদের গ্রামের অর্থনীতিও ছিল কৃষিভিত্তিক। কলকাতা জীবনের শুরু থেকেই নাবিকদের সাথে তার ঘনিষ্ঠ যোগাযোগের কারণে শ্রমিক শ্রেণীর দুঃখ-দুর্দশার সাথে তিনি পরিচিত হয়ে উঠেছিলেন। সে সময় সন্দীপের অনেক লোক কলকাতা বন্দরে কাজ করতেন। আধুনিক শিক্ষা, সাহিত্য ও সাংবাদিকার আকর্ষণ এবং বুদ্ধিজীবিদের সাহচার্য লাভ তাকে ধর্মনিরপেক্ষতা ও কৃষক-শ্রমিক শ্রেণীর মুক্তির রাজনীতিতে আগ্রহী করে তুলেছিল। ১৯১৭ সালে রুশ বিপ্লবের সাফল্য তাকে উদ্দীপ্ত করে। ১৯২১ সাল থেকে তিনি মার্কসবাদ চর্চা ও মার্কসবাদী রাজনীতিতে আত্মনিয়োগ করেন।
রাজনৈতিক জীবন
১৯২২ সালে তিনি নজরুল সম্পাদিত 'ধূমকেতু' পত্রিকায় দ্বৈপায়ন ছদ্মনামে ভারতের রাজনৈতিক সমস্যা এবং কৃষক ও শ্রমিকদের সমস্যা নিয়ে বিশ্লেষণাত্মক রচনা লেখেন। ১৯২৩ খ্রি. প্রথম গ্রেপ্তার হন। ১৯২৪ খ্রি. কানপুর বলশেভিক (কমিউনিস্ট) ষড়যন্ত্র মামলায় তাঁর চার বছর সশ্রম কারাদণ্ড হয়। গুরুতর অসুস্খ হওয়ায় ১৯২৫ খ্রি. ছাড়া পান। এই সময় আন্তর্জাতিক কমিউনিস্ট সংস্থাগুলির সঙ্গে সংযােগ স্থাপন করেন। ১৯২৬ খ্রি. তাঁর সম্পাদনায় দলের প্রথম বাংলা পত্রিকা 'গণবাণী' প্রকাশ লাভ করে। এই সময় তিনি, আবদুল হালিম এবং আবদুর রেজ্জাক খান বাংলার সাম্যবাদী আন্দলনের নেতা হয়ে উঠেছিলান।
৪০ বছর ধরে ভারতে কমিউনিস্ট পার্টির কেন্দ্রীয় কমিটির সদস্য, ন্যাশনাল বুক এজেন্সির একজন প্রধান সংগঠক ছিলেন। গণশক্তি প্রিন্টার্স প্রেস তিনিই গড়ে তােলেন। 'কাকাবাবু' নামে তিনি কর্মী ও নেতাদের কাছে জনপ্রিয় ছিলেন।
আহমদ ১৯৭৩ সালে কলকাতায় মারা যান, তাঁর বয়স ৮৪ বছর বয়সে।
পশ্চিমবঙ্গে ভারতের কমিউনিস্ট পার্টি (মার্কসবাদী) এর সদর দফতর তাঁর নামানুসারে নামকরণ করা হয়েছে। এছাড়াও, কলকাতার রিপন স্ট্রিটের নামকরণ করা হয়েছে "মুজফ্‌ফর আহমদ স্ট্রিট"।
২০১৮ আইসিসি বিশ্বকাপ বাছাইপর্ব
১৯৮৩ সালের পর এই প্রথম জিম্বাবুয়ে বিশ্বকাপে খেলার যোগ্যতা অর্জন করতে পারে নি।
প্রথমে প্রতিযোগিতাটি বাংলাদেশে আয়োজনের সিদ্ধান্ত নেয়া হয়েছিলো। তবে বাংলাদেশ স্বয়ংক্রিয়ভাবে ২০১৯ সালের ক্রিকেট বিশ্বকাপে খেলার সুযোগ পায়, তাই এটি পরিবর্তিত হয়। সংযুক্ত আরব আমিরাত,জিম্বাবুয়ে ও স্কটল্যান্ড-আয়ারল্যান্ড যৌথ এই তিনটি আবেদন নিয়ে চিন্তা-ভাবনা করা হচ্ছিল।  ১৩ অক্টোবর ২০১৭ তে সিদ্ধান্ত নেয়া হয় এটা জিম্বাবুয়েতে হবে।
অংশগ্রহণকারী দল
২০১৯ সালে আইসিসি’র পরিচালনায় অনুষ্ঠিতব্য ক্রিকেট বিশ্বকাপে অংশগ্রহণকারী দলের সংখ্যা কমিয়ে আনা হয়। এরফলে বিশ্বকাপ বাছাইপর্বে নতুন ধরনের ব্যবস্থা প্রণীত হয় যাতে কমপক্ষে দুইটি টেস্টভূক্ত দেশ বাছাইপর্ব প্রতিযোগিতায় অংশগ্রহণ করতে হবে। ফলশ্রুতিতে প্রথমবারের মতো টেস্টভূক্ত দেশের বিশ্বকাপে খেলা অনিশ্চয়তার মুখোমুখি হতে পারে। আয়ারল্যান্ড এবং আফগানিস্তানের নতুন টেস্ট দল হলেও তাদেরও এটা খেলতে হবে। ৩০ সেপ্টেম্বর, ২০১৭ তারিখের মধ্যে শীর্ষ আট দল স্বয়ংক্রিয়ভাবে বিশ্বকাপে খেলার সুযোগ পাবে। আইসিসি ওডিআই চ্যাম্পিয়নশীপ র‌্যাঙ্কিংয়ে নিচেরসারির চারটি দল ২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপের শীর্ষ চার দল এবং ২০১৮ আইসিসি বিশ্ব ক্রিকেট লীগ দ্বিতীয় বিভাগের দুই ফাইনালিস্টের সাথে যোগ দেবে। এরফলে কমপক্ষে দুইটি সহযোগী দল বিশ্বকাপে খেলার সুযোগ পাবে বা পাবে না যদি টেস্টভূক্ত দেশগুলোর কাছে পরাজিত হয়।
আইসিসি ওডিআই চ্যাম্পিয়নশীপে অবস্থান
বর্তমান র‌্যাঙ্কিংয়ে ৪ দল নিচেরসারিতে অবস্থান করছে:
২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপে অবস্থান
শীর্ষ ৪ দল বর্তমান র‌্যাঙ্কিংয়ে অবস্থান করছে:
এ বিভাগ
ম্যাচগুলো অনুষ্ঠিত হয় হারারে স্পোর্টস ক্লাব এবং ওল্ড হারারিয়ান্স-এ।
বি বিভাগ
ম্যাচগুলো অনুষ্ঠিত হয় কুইন্স স্পোর্টস ক্লাব এবং বুলাওয় অ্যাথলেটিক ক্লাব -এ।
সুপার ৬
ম্যাচগুলো অনুষ্ঠিত হয় হারারে স্পোর্টস ক্লাব, ওল্ড হারারিয়ান্স এবং কুইন্স স্পোর্টস ক্লাব-এ।
বিবি রাসেল
বিবি রাসেল একজন আন্তর্জাতিক খ্যাতিসম্পন্ন বাংলাদেশী ফ্যাশন মডেল এবং নকশাকার। তিনি একজন মডেল হিসেবে ইউরোপে ব্যাপক জনপ্রিয়তা অর্জন করেছিলেন। অনেকের কাছে "বিবি আপা" নামে পরিচিত। বিবি রাসেলের জন্ম চট্টগ্রামে কিন্তু তিনি বেড়ে উঠেন ঢাকায়।
২০১৮ আইসিসি বিশ্বকাপ বাছাইপর্ব
চূড়ান্ত অবস্থান
বি.দ্র: বাকি দলগুলোর আগে থেকেই ২০২২ সাল পর্যন্ত ওডিআই স্ট্যাটাস আছে।
বিবি রাসেল
পরিবার
বিবি রাসেল তার পরিবারের ৫ সন্তানের মধ্যে তৃতীয়। পিতা পরলোকগত মোখলেসুর রহমান সিধু এবং মাতা শামসুন্নাহার রহমান। বিবি রাসেলের মাতা পিতা দুজনেই সংস্কৃতিপ্রিয় মানুষ ছিলেন।
রিকু ওচিয়াই
প্রারম্ভিক জীবন
রিকু ওচিয়াই ১৯৯৯ সালের ২৩শে মে তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
বিবি রাসেল
শিক্ষাজীবন
বিবি রাসেলের স্কুল জীবন কাটে কামরুন্নেসা সরকারি বালিকা উচ্চ বিদ্যালয়ের ছাত্রী হিসেবে। পরবর্তীতে, তিনি ছিলেন গার্হস্থ্য অর্থনীতি কলেজ, আজিমপুর, ঢাকার ছাত্রী। ৫ ফুট ১০ ইঞ্চি উচ্চতার বিবি রাসেলের ফ্যাশন চিন্তায় উজ্জ্বল এবং রঙিন বর্ণের সমাহার লক্ষণীয়। তিনি ফ্যাশন ডিজাইনের উপর গ্রাজুয়েশন ডিগ্রি অর্জন করেন লন্ডনের লন্ডন কলেজ অফ ফ্যাশন থেকে, ১৯৭৫ সালে। ২০০৪ সাল পর্যন্ত তার প্রতিষ্ঠান বাংলাদেশের গ্রাম্য এলাকায় ৩৫,০০০ তাঁতিকে চাকরি দিয়েছে।
মডেলিং জীবন
প্রথমে যাত্রা শুরু করেন ছবির মডেল হিসেবে। এরপর বিভিন্ন প্রখ্যাত মডেলদের সাথে তিনি র‌্যাম্প মডেল হিসেবে কাজ করেছেন। ১৯৯৪ সালে তিনি বাংলাদেশে ফিরে আসেন। তখন থেকেই তিনি ফ্যাশন ডিজাইনার হিসেবে কাজ করছেন।
পুরস্কার ও সম্মাননা
অনেক পুরস্কার আর সম্মাননায় ভূষিত হয়েছেন বিবি রাসেল। ২০১০ খ্রিষ্টাব্দের ২৫ ফেব্রুয়ারি তিনি “দ্য ক্রস অফ অফিসার অফ দ্য অর্ডার অফ কুইন ইসাবেলা” (The Cross of Officer of the Order of Queen Isabela) পুরস্কারে ভূষিত হন।
লালবাগ (দ্ব্যর্থতা নিরসন)
লালবাগ দ্বারা নিচের যে কোনো একটিকে বোঝানো যেতে পারেঃ
দ্য কনসার্ট ফর বাংলাদেশ
দ্য কনসার্ট ফর বাংলাদেশ (বা বাঙলা দেশ, দেশের পূর্ববানান অনুসারে) ছিল ১ আগস্ট ১৯৭১ সালের রবিবার ২.৩০ এবং ৮.০০ অপরাহ্নে নিউ ইয়র্ক সিটির ম্যাডিসন স্কোয়ার গার্ডেনে প্রায় ৪০,০০০ দর্শকের উপস্থিতিতে অনুষ্ঠিত, সাবেক বিটল্‌স সঙ্গীতদলের লিড গিটারবাদক জর্জ হ্যারিসন এবং ভারতীয় সেতারবাদক রবিশঙ্কর কর্তৃক সংগঠিত দুটি বেনিফিট কনসার্ট। এই প্রদর্শনী পূর্ব পাকিস্তানের (বর্তমানে বাংলাদেশ) শরণার্থীদের জন্য আন্তর্জাতিক সচেতনতা এবং তহবিল ত্রাণ প্রচেষ্টা বাড়াতে, মূলত বাংলাদেশের স্বাধীনতা যুদ্ধ-সম্পর্কিত বাংলাদেশের নৃশংসতার ফলে সাহায্যের উদ্দেশ্যে আয়োজন করা হয়েছিলো। এই কনসার্টের একটি শ্রেষ্ঠ বিক্রিত লাইভ অ্যালবাম, একটি বক্স-থ্রি রেকর্ড সেট এবং অ্যাপল ফিল্মসের কনসার্টের তথ্যচিত্র নিয়ে ১৯৭২ সালের বসন্তে চলচ্চিত্রাকারে প্রকাশ করা হয়।
এই অনুষ্ঠানে বিশ্ববিখ্যাত সঙ্গীতশিল্পীদের এক বিশাল দল অংশ নিয়েছিলেন, যাঁদের মধ্যে বব ডিলান, এরিক ক্ল্যাপটন, জর্জ হ্যারিসন, বিলি প্রিস্টন, লিয়ন রাসেল, ব্যাড ফিঙ্গার এবং রিঙ্গো রকস্টার ছিলেন উল্লেখযোগ্য।
এই অনুষ্ঠানের গানের একটি সংকলন কিছুদিন পরেই ১৯৭১ সালে বের হয় এবং ১৯৭২ সালে এই অনুষ্ঠানের চলচ্চিত্রও বের হয়। গত ২০০৫ খ্রিষ্টাব্দে উক্ত চলচ্চিত্রটিকে একটি তথ্যচিত্রসহ নতুনভাবে ডিভিডি আকারে তৈরি করা হয়।
কনসার্ট ও অন্যান্য অনুষঙ্গ হতে প্রাপ্ত অর্থ সাহায্যের পরিমাণ ছিলো প্রায় ২,৪৩,৪১৮.৫১ মার্কিন ডলার, যা ইউনিসেফের মাধ্যমে শরণার্থীদের সাহায্যার্থে ব্যয়ীত হয় ।
পটভূমি
thumb|left|নভেম্বর ১৯৭০ সালের দ্বিতীয় সপ্তাহের সময় ভোলা ঘূর্ণিঝড়ের ট্র্যাক বাংলাদেশের স্বাধীনতা যুদ্ধের সময় পাকিস্তানি বাহিনী কর্তৃক সংঘটিত নির্বিচার গণহত্যার ফলে প্রায় এক কোটি শরণার্থী পার্শ্ববর্তী দেশ ভারতে আশ্রয় নেয়। এই বিপুল সংখক শরণার্থীদের ভরণপোষণ করতে গিয়ে ত্রাণসামগ্রীর অভাব দেখা দেয়। এছাড়াও ১৯৭০-এর ভোলা ঘূর্ণিঝড় তথা ১৯৭০ সালের ভয়াবহ ঘূর্ণিঝড়ের কারণে অধিকাংশ বাঙালিই ছিল অসহায়।
এইসব সমস্যা নিয়েই পশ্চিমবঙ্গের বিখ্যাত বাঙালি সেতারবাদক পণ্ডিত রবিশঙ্কর তার বন্ধু জর্জ হ্যারিসনের সাথে আলাপ করেন। এরই ভিত্তিতে রবিশঙ্কর, হ্যারিসনকে আমেরিকাতে একটি দাতব্য সঙ্গীতানুষ্ঠান আয়োজনের কথা বলেন। হ্যারিসন প্রস্তাবটি গ্রহণ করেন এবং তার দলের সদস্য বন্ধুদের ম্যাডিসন স্কোয়ার গার্ডেনের অনুষ্ঠানে যোগদানের জন্য আমন্ত্রণ জানান। পাঁচ সপ্তাহের মধ্যে অনুষ্ঠানের সকল প্রস্তুতি সম্পন্ন করা হয়েছিলো।
কনসার্টের কর্মসূচি
সেতারবাদক রবিশঙ্কর ও বিখ্যাত সরোদবাদক ওস্তাদ আলি আকবর খান যন্ত্রসঙ্গীতের মাধ্যমে অনুষ্ঠান শুরু করেন। তাদের সাথে তবলায় ছিলেন ওস্তাদ আল্লা রাখা খান। তারা বাংলা ধুন নামে একটি ধুন পরিবেশন করেন।
বিটল্‌স ভেঙে যাওয়ার পর এই অনুষ্ঠানই ছিলো হ্যারিসনের সরাসরি অংশগ্রহণ করা প্রথম অনুষ্ঠান। এরিক ক্ল্যাপটনও এই অনুষ্ঠানের মধ্যে দিয়ে প্রায় পাচ মাস পর কোনো সরাসরি অনুষ্ঠানে গান গাইলেন এবং বব ডিলানও ১৯৬৯ সালের পর প্রথমবারের মতো শ্রোতা দর্শকদের সামনে এলেন।
তারা অপরাহ্ণ ও বিকালের দুটি অনুষ্ঠানেই ভিন্নক্রমে একই গানগুলি পরিবেশন করেন।
পরিবেশিত গানসমূহ
এছাড়াও অপরাহ্নের অনুষ্ঠানে এগুলো ছাড়া পরিবেশিত আরো তিনটি গানঃ-
এবং সান্ধ্য অনুষ্ঠানে পরিবেশিত অতিরিক্ত একটি গানঃ-
চলচ্চিত্র
অপরাহ্ন ও সান্ধ্য- উভয় অনুষ্ঠানকেই সচল চিত্ররূপে ধারণ এবং গানগুলো এ্যালবাম তৈরির উদ্দেশ্যে রেকর্ড করা হয়। অনুষ্ঠানের চিত্র এবং জর্জ হ্যারিসনের বাছাই অনুযায়ী অনুষ্ঠানে গাওয়া গানগুলো নিয়ে ১৯৭২ সালে চলচ্চিত্রটি প্রকাশ পায়।
চলচ্চিত্রটি শুরু হয় রবি শঙ্কর ও হ্যারিসন কর্তৃক কনসার্টের আনুষ্ঠানিক ঘোষণা প্রদানের সংবাদ সম্মেলনের দৃশ্য দেখানোর মধ্য দিয়ে। হ্যারিসনকে এক সংবাদিক প্রশ্ন করেছিলেন,"পৃথিবীতে এত এত সমস্যা থাকতে আপনি কেন এব্যপারে (বাংলাদেশের শরণার্থিদের সহায়তা) কিছু করার জন্য আগ্রহী হলেন?" জবাবে হ্যারিসন বলেন,"কারণ আমার এক বন্ধু এব্যপারে আমার সহায়তা চেয়েছেন।" তার পরের দৃশ্যে WABC-TV এর সাংবাদিক জেরাল্ড রিভেরা কর্তৃক নেয়া ম্যাডিসন স্কোয়ারের বাইরে অনুষ্ঠানের টিকেটের জন্য অপেক্ষমাণ ভক্ত-দর্শকদের সাক্ষাৎকার দেখানো হয়।
অনুষ্ঠানের দৃশ্য শুরু হয় রবি শঙ্কর ও আলি আকবর খানের যন্ত্রসঙ্গীতের মধ্য দিয়ে। শঙ্কর এবং খান ৯০ সেকেন্ডের একটি নাতিদীর্ঘ প্রস্তুতিমূলক সঙ্গীতের মধ্য দিয়ে তাদের পরিবেশনা শুরু করেন। এরপর তারা ১৭ মিনিটের একটি রাগ সঙ্গীত পরিবেশন করেন।
এরপর তিনি তার বন্ধু ও যন্ত্রীদের সাথে পরিচয় করিয়ে দিয়ে কিছুক্ষণের জন্য মঞ্চ হতে নেমে যান। তার বন্ধু ও যন্ত্রীদের মধ্যে ড্রামসে ছিলেন রিঙ্গো স্টার এবং জিম কেল্টনার। পিয়ানোতে লিয়ন রাসেল, অর্গানে বিলি প্রিস্টন, লিড গীটারে এরিক ক্ল্যাপটন ও জেস এড ডেভিস, রীদম গীটারে ব্যাড ফিঙ্গার দলের চারজন, হর্নে ক্যালিফোর্নিয়ার জিম হর্নের নেতৃত্বে সাতজন। এছাড়া তাম্বুরাতে ছিলেন আরো কয়েকজন।
এরপর একে একে বিলি প্রিস্টন, রিঙ্গোস্টার, লিয়ন রাসেল ও বব ডিলান গান করেন। সবশেষে জর্জ হ্যারিসনের "বাংলা দেশ" গানটির পরিবেশনা দেখানোর মধ্যদিয়ে চলচ্চিত্রটি শেষ হয়।
অ্যালবাম প্রকাশ
জর্জ হ্যারিসন ও ফিল স্পেক্টরের প্রযোজনায়, এবং গ্যারি কেলগ্রেনের রেকর্ডে তিনটি গ্রামোফোন রেকর্ডের একটি বক্স সেটের মাধ্যমে অনুষ্ঠানের গানগুলোর একটি সংকলন বের করা হয়েছিলো। এটি ছিলো বব ডিলানের প্রথম সরাসরি গানের প্রকাশনা।
যখন এ্যাপল রেকর্ড কর্তৃক গ্রামোফোন রেকর্ড প্রকাশিত হয়, একই সময়ে কলাম্বিয়া মিউজিককে ক্যাসেট ও টেপ বিতরনের দায়িত্ব প্রদান করা হয়। অ্যালবামটি খন পুনরায় ১৯৯২ সালে সিডিতে প্রকাশ পায় তখন কলাম্বিয়া তাদের ক্যাসেট সংস্করণ পুনরায় প্রকাশ করে।
২০০১ খ্রিষ্টাব্দে দুই সিডির একটি সেট হিসাবে অ্যালবামটি পুনঃপ্রকাশ করা হয়, হ্যারিসন তার মৃত্যুর পূ্র্বে অ্যালবামটির বিস্ত্রৃত ও শৌখিন সংস্করন বের করার কাজ করছিলেন। এই বিশেষ সংস্করণটি ২০০৫ সালের অক্টোবরে প্রকাশিত দুই ডিস্কের ডিভিডির তথ্যচিত্রের সাথে প্রকাশিত হয়।
২০০৫ সালে মুক্তিপ্রাপ্ত তথ্যচিত্র
২০০৫ খ্রিষ্টাব্দে কনসার্ট ফর বাংলাদেশ এর একটি দুই ডিস্কের ডিভিডির বিশেষ সংকলন ছাড়া হয়। যার প্রথম ডিস্কে ছিলো কনসার্টের চলচ্চিত্রটি এবং দ্বিতীয় ডিস্কে ছিলো ২০০৫ সালে ধারণকৃত একটি তথ্যচিত্র, "The Concert For Bangladesh Revisited With George Harrison and Friends"।
এই তথ্যচিত্রের জন্য কনসার্টে অংশগ্রহণকারী শিল্পীদের সাক্ষাৎকার নেয়া হয়, যাঁদের মধ্যে ছিলেন- রবি শংকর, এরিক ক্ল্যাপটন, রিঙ্গো স্টার, বিলি প্রিস্টন, জিম কেল্টনার, জিম হর্ন, লিয়ন রাসেল এবং ক্লস ভোরম্যান যাঁরা তাদের অভিজ্ঞতার কথা বর্ণনা করেন। জর্জ হ্যারিসন শুধুমাত্র কনসার্টটি আয়োজনের নেপথ্যের কথা বলেন। অন্যান্য সাক্ষাৎকারগুলো ছিলো রোলিং স্টোনের প্রতিষ্ঠাতা জেন ওয়েনার, লাইভ এইডের সংগঠক বব গেল্ডফ এবং এ্যাপল কর্পোরেশনের নির্বাহী কর্মকর্তা নেইল এসপিনালের, যারা এই অনুষ্ঠানের ঐতিহাসিক গুরুত্ব বর্ণনা করেছেন।
তথ্যচিত্রটিতে দেখানো হয়েছে হ্যারিসন কীভাবে স্বল্প সময়ের মধ্যে ফোন কলের মাধ্যমে তার সব বন্ধুদের অনুষ্ঠানে আসার জন্য রাজি করিয়েছেন। ম্যাডিসন স্কোয়ার গার্ডেন ১ আগস্টের জন্য আগে থেকেই বন্দোবস্ত করা হয়। কারণ আর-সব দিনের জন্য এটি আগে থেকেই সংরক্ষিত ছিলো।
চলচ্চিত্রটি তৈরির নেপথ্যের ঘটনা, গানের সংকলনের প্রকাশনা এবং অনুষ্ঠানের স্থিরচিত্র- এসব বিষয়ও তথ্যচিত্রটিতে তুলে ধরা হয়েছে। সাথে সাথে স্থিরচিত্রগ্রাহক ব্যারি ফিন্সটেইন কর্তৃক কনসার্টের সময় বব ডিলানের "Bob Dylan's Greatest Hits Vol II" অ্যালবামের জন্য তোলা প্রচুর স্থিরচিত্রও এই তথ্যচিত্রে উন্মুক্ত করা হয়।
প্রাপ্ত অর্থ ও তহবিল
কনসার্ট হতে প্রায় ২৪৩,৪১৮.৫০ ইউএস ডলার সংগৃহীত হয় যার পুরোটাই ইউনিসেফের তত্ত্বাবধানে বাংলাদেশের জন্য দিয়ে দেয়া হয়। সিডি ও ডিভিডি হতে প্রাপ্ত অর্থও ইউনিসেফের ফান্ডে জমা করা হয়।
তবে এ্যালবামের চড়া দাম নিয়ে এবং অ্যালবাম হতে প্রাপ্ত অর্থ বাংলাদেশের শরণার্থী তহবিলে জমা দেয়ার ক্ষেত্রে গড়িমসি নিয়ে অনেক অভিযোগ ছিলো। অ্যাপল কর্পোরেশনের একজন নির্বাহী কর্মকর্তা এ্যালেন ক্লেইন জোর দিয়ে বলেন যে, তার কোম্পানী বিজ্ঞাপন, উৎপাদন ও বিপণন খরচবাদে অ্যালবাম বা চলচ্চিত্র হতে কোনো অতিরিক্ত লভ্যাংশ নেয়নি। তবুও ১৯৭২ সালে নিউইয়র্ক ম্যগাজিন প্রতিবেদন প্রকাশ করে যে, কিছু কিছু ঘটনার যথাযথ ব্যখ্যা প্রদান করা হয়নি। ক্লেইন এটি অস্বীকার করেন এবং আদালতের মাধ্যমে ম্যগাজিন হতে ১৫০ মিলিয়ন ইউএস ডলার ক্ষতিপুরণ দাবি করেন ।
১৯৮০ খ্রিষ্টাব্দে জন লেননের (উনি কনসার্টে উপস্থিত ছিলেন না) এক সাক্ষাৎকারে মত প্রকাশ করেন যে, লভ্যাংশ "সবসময়ই চুরি যায়" এবং বাংলাদেশের জন্য কনসার্ট হতে সংগৃহীত অর্থগুলো কোথায় গিয়েছিলো এ প্রশ্নের জবাবে তিনি বলেন, "আমি এসম্পর্কে বলতে পারবো না, কারণ এটা এখনো একটি সমস্যা। তুমি এ সম্পর্কে মা (ইয়োকো ওনো)-এর সথে কথা বলো, কারণ, আমি নই বরং সে-ই এর ভেতরের সব খবর জানে। কিন্তু এটা পুরোটাই চৌর্যবৃত্তি।"
উৎস
নিচের সকল বই ইংরেজি ভাষায় লেখা
বক্ষপৃষ্ঠীয় স্নায়ু
বক্ষপৃষ্ঠীয় স্নায়ু হল একটি স্নায়ু যা মানুষ এবং অন্যান্য প্রাণীদের উপস্থিত থাকে। এটি মধ্যবর্তী সাবস্ক্যাপুলার স্নায়ু বা দীর্ঘ সাবস্কাপুলার স্নায়ু হিসাবেও পরিচিত। এটি ল্যাটিসিমাস ডরসি পেশীতে  স্নায়ু  সরবরাহ করে।
ক্লিনিকাল গুরুত্ব
ল্যাটিসিমাস ডরসি মাঝে মধ্যে প্রতিস্থাপনের জন্য এবং কার্ডিয়াক ব্যর্থতায় সিস্টোলের বর্ধনের জন্য ব্যবহৃত হয় । এসব ক্ষেত্রে, স্নায়ু সরবরাহ সংরক্ষণ করা হয়, এবং পেশী দিয়ে প্রতিস্থাপন করা হয় (উদাহরণস্বরূপ, মুখের পুনর্নির্মাণের সাথে )।
পশ্চাৎবর্তী কর্ডের ক্ষত কাঁধের জয়েন্টের সংযোজন হারাতে পারে যদি ল্যাটিসিমাস ডরসির স্নায়ুসংস্থান হ্রাস পায়।
নেওমি ক্যাম্পবেল
thumb|right|220px|২০১৭ সালে [[কান চলচ্চিত্র উৎসব-এ ক্যাম্পবেল।]] নেওমি ক্যাম্পবেল (ইংরেজি: Naomi Campbell; জন্ম: ২২শে মে ১৯৭০) একজন বিখ্যাত ব্রিটিশ ফ্যাশন মডেল, অভিনেত্রী ও গায়িকা। বিশ্বের সেরা তিনজন মডেল মধ্যে তিনি একজন। মাত্র পনের বছর বয়সে মডেলিং শুরু করা ক্যাম্পবেল ১৯৮০ ও ১৯৯০-এর দশকের সবচেয়ে চাহিদাসম্পন্ন মডেল ছিলেন। তিনি ফ্যাশন শিল্প স্বীকৃত তার প্রজন্মের ছয়জন সুপারমডেলদের একজন।
মডেলিং কর্মজীবনের পাশাপাশি ক্যাম্পবেল অন্যান্য বিনোদন কর্মকাণ্ডের সাথে জড়িত। তিনি একটি আরঅ্যান্ডবি পপ স্টুডিও অ্যালবাম প্রকাশ করেছেন এবং কয়েকটি চলচ্চিত্র ও টেলিভিশনে কাজ করেছেন। এছাড়া তিনি দাতব্য কর্মকাণ্ডের সাথে জড়িত।
প্রারম্ভিক জীবন
ক্যাম্পবেল ১৯৭০ সালের ২২শে মে দক্ষিণ লন্ডনের স্ট্রিটহামে জন্মগ্রহণ করেন। তার মাতা জামাইকান নৃত্যশিল্পী ভ্যালেরি মরিস। তার মায়ের ইচ্ছানুসারে ক্যাম্পবেল কখনো তার পিতার সাথে সাক্ষাৎ করেননি। তার মা যখন চার মাসের অন্তঃসত্ত্বা তার পিতা তাকে ছেড়ে চলে যান। ক্যাম্পবেলের জন্ম সনদে তার পিতার নামের উল্লেখ নেই। তার মায়ের দ্বিতীয় বিবাহের ফলে তিনি তার সৎ বাবার বংশনাম ক্যাম্পবেল গ্রহণ করেন। তার একজন সৎ ভাই আছেন, তার নাম পিয়ের (জ. ১৯৮৫)। ক্যাম্পবেল আফ্রো-জামাইকান বংশোদ্ভূত এবং তার মাতামহীর দিক থেকে চীনা জামাইকান বংশোদ্ভূত, যাদের বংশনাম "মিং"।
ব্যক্তিজীবন
বিভিন্ন সূত্রে প্রকাশিত হয় ক্যাম্পবেল মিশরীয় কোটিপতি লুইস সি. কামিলেরির সাথে সম্পর্কে জড়িয়েছেন।
নেঞ্জিরুক্কুম ভারাই (১৯৬৭-এর চলচ্চিত্র)
নেঞ্জিরুক্কুম ভারাই (நெஞ்சிருக்கும் வரை) হচ্ছে ১৯৬৭ সালে মুক্তিপ্রাপ্ত সি. ভি. শ্রীধর পরিচালিত একটি তামিল চলচ্চিত্র। চলচ্চিত্রটির কাহিনীকার এবং প্রযোজক সি ভি শ্রীধর নিজেই ছিলেন; মুখ্য ভূমিকায় অভিনয় করেছিলেন শিবাজি গণেশন, কে. আর. বিজয়া এবং আর. মুথুরমণ। মনয়ঙ্গত সুব্রমণিয়ন বিশ্বনাথন চলচ্চিত্রটির সঙ্গীত পরিচালক ছিলেন। শিবাজি গণেশনের অভিনয় অনেক প্রশংসিত হয়েছিলো। অন্যদিকে সি ভি শ্রীধরের পরিচালনাও প্রশংসিত হয়েছিলো।
গ্যাস্ট্রিন
থাম্ব|সামান্য গ্যাস্ট্রিনের রাসায়নিক কাঠামো
গ্যাস্ট্রিন (Gastrin) হল একধরনের পেপটাইড হরমোন যা পাকস্থলীর প্যারাইটাল কোষ থেকে গ্যাস্ট্রিক অ্যাসিড(HCl) ক্ষরণকে উদ্দীপ্ত করে ও পাকস্থলীর নড়নচড়ন বৃদ্ধি করে। এটি পাকস্থলীর পাইলোরিক অ্যানট্রাম, ডুওডেনাম ও অগ্ন্যাশয় নামক অঙ্গের G কোষ থেকে ক্ষরিত হয়।
টমাস টুখেল
টমাস টুখেল (Thomas Tuchel, (জন্ম: ২৯ আগস্ট ১৯৭৩) হলেন একজন হলেন একজন জার্মান পেশাদার ফুটবল খেলোয়াড় এবং ম্যানেজার। তিনি সর্বশেষ ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসির ম্যানেজারের দায়িত্ব পালন করেছেন। তিনি তার খেলোয়াড়ি জীবনের অধিকাংশ সময় উলম ১৮৪৬-এর হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলেছেন।
১৯৭৯–৮০ মৌসুমে জার্মান ফুটবল ক্লাব টিএসভি ক্রুমবাখের যুব পর্যায়ের হয়ে খেলার মাধ্যমে টুখেল ফুটবল জগতে প্রবেশ করেন এবং পরবর্তীতে আউগসবুর্গের যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ১৯৯২–৯৩ মৌসুমে, স্টুটগার্টার কিকার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। স্টুটগার্টার কিকার্সের হয়ে ২ মৌসুমে ৮ ম্যাচে অংশগ্রহণ করার পর, তিনি উলম ১৮৪৬-এ যোগদান করেন, যেখানে তিনি ৪ মৌসুমে সকল প্রতিযোগিতায় ৭১ ম্যাচে ৩টি গোল করার পর অবসর গ্রহণ করেছেন।
খেলোয়াড়ি জীবনের ইতি টানার পর ২০০৭ সালে, টুখেল আউগসবুর্গ ২-এর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। আউগসবুর্গ ২-এর হয়ে মাত্র ১ মৌসুমের জন্য ম্যানেজারের দায়িত্ব পালন করার পর তিনি বুন্দেসলিগার ক্লাব মাইনৎস ০৫-এ ম্যানেজার হিসেবে যোগদান করেন। অতঃপর ২০১৫–১৬ মৌসুমে, তিনি বরুসিয়া ডর্টমুন্ডের ম্যানেজারের দায়িত্ব গ্রহণ করেন; যেখানে তিনি ম্যানেজার হিসেবে ২ মৌসুম অতিবাহিত করেছেন। ২০১৮–১৯ মৌসুমে, তিনি ফরাসি ক্লাব পারি সাঁ-জেরমাঁয় ম্যানেজার হিসেবে যোগদান করেন; যেখানে তিনি ম্যানেজার হিসেবে দীর্ঘ সময় (প্রায় ৩ মৌসুম) অতিবাহিত করার পাশাপাশি প্রায় ৭৫ শতাংশ ম্যাচ জয়লাভ করেছিলেন; তবে ২০২০ সালের ২৯শে ডিসেম্বর তারিখে, তাকে পারি সাঁ-জেরমাঁর ম্যানেজারের পদ থেকে বরখাস্ত করা হয়েছিল। ২০২১ সালের ২৬শে জানুয়ারি তারিখে ফ্রাঙ্ক ল্যাম্পার্ড বরখাস্ত হওয়ার পর, তিনি ১৮ মাসের চুক্তিতে প্রথম জার্মান কোচ হিসেবে চেলসিরের ম্যানেজারের পদে নিযুক্ত হয়েছিলেন, যেখানে প্রথম মৌসুমেই তিনি উয়েফা চ্যাম্পিয়নস লিগের শিরোপা জয়লাভ করেছেন।
ম্যানেজার হিসেবে, টুখেল ১০টি শিরোপা জয়লাভ করেছেন, যার মধ্যে ১টি বরুসিয়া ডর্টমুন্ডের হয়ে, ৬টি পারি সাঁ-জেরমাঁর হয়ে এবং ৩টি চেলসির হয়ে জয়লাভ করেছেন।
ম্যানেজার
বরুসিয়া ডর্টমুন্ড
পারি সাঁ-জেরমাঁ
চেলসি
২০২২–২৩ ইন্দোনেশিয়া পুরুষ ক্রিকেট দলের জাপান সফর
ইন্দোনেশিয়া পুরুষ ক্রিকেট দল ২০২২ সালের অক্টোবর মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য জাপান সফর করে। সিরিজের সব ম্যাচ সানো আন্তর্জাতিক ক্রিকেট মাঠে অনুষ্ঠিত হয়। উভয় দল এ সিরিজেই নিজেদের প্রথম আনুষ্ঠানিক পুরুষ টি২০আই ম্যাচ খেলে। সিরিজটি উভয় দলের জন্য পুরুষ টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্বের প্রস্তুতি হিসেবে গণ্য হয়। সিরিজে জাপান ২–১ ব্যবধানে জয়লাভ করে।
পূর্ণিমা রাও
পূর্ণিমা রাও (పూర్ణిమ రావు; জন্ম ৩০ জানুয়ারী ১৯৬৭) একজন ভারতীয় প্রাক্তন ক্রিকেটার । তিনি টেস্ট (১৯৯৩ এবং ১৯৯৫ এর মধ্যে ৫ ম্যাচ) এবং ভারতের হয়ে ওডিআই ক্রিকেট (১৯৯৩ এবং ২০০০ এর মধ্যে ৩৩ ম্যাচ) খেলেছেন।
কর্মজীবন
একজন অলরাউন্ডার হিসেবে মিডল অর্ডারেই তার বেশিরভাগ ওডিআই ইনিংস খেলেছেন এবং ডান হাত অফ-স্পিন বোলিং করেছেন। তিনি ভারতীয় ঘরোয়া মহিলা ক্রিকেটে এয়ার ইন্ডিয়ার অধিনায়ক ছিলেন। তিনি ৩টি টেস্ট ম্যাচ এবং ৮টি ওডিআই ম্যাচে ভারতীয় দলের অধিনায়কত্ব করেছেন। ২০ জুলাই ১৯৯৩ সালে নটিংহামে একটি ওডিআইতে ওয়েস্ট ইন্ডিজের বিরুদ্ধে ভারতের হয়ে রাও তার ক্রিকেটে অভিষেক করেন । ১৯৯৫ সালের ফেব্রুয়ারিতে নেলসনে নিউজিল্যান্ডের বিপক্ষে তার টেস্ট অভিষেক হয়। সীমিত ওভারের খেলার প্রথম ১৫ ওভারের সময় মাঠের সীমাবদ্ধতার সুবিধা নেওয়ার চেষ্টা করার জন্য রাওকে ভারতীয় মহিলা ক্রিকেটের প্রথম খেলোয়াড়দের একজন হিসাবে বিবেচনা করা হয়।
১৯৯৬ সালে অধিনায়ক রাও সফরকারী অন্ধ্র প্রদেশ মহিলা ক্রিকেট দলকে সমুদ্র লেডিস সিসি-র বিরুদ্ধে ১১৪ রানের জয়ে সহায়তা করেছিলেন।
বেলিহুলোয়া
বেলিহুলোয়া শ্রীলঙ্কার সাবারাগামুয়া রাজ্যের রাত্নাপুরা জেলার একটি গ্রাম। স্থানটি কলম্বো থেকে আনুমানিক ১৫০ কিলোমিটার(৯৩মাইল) দক্ষিণপূর্বে এবং সমুদ্রপৃষ্ট থেকে ৬১৬ মিটার(২০২১ফুট) উপরে অবস্থিত। এই পাহাড়ি এলাকাটি একই সাথে একাধিক আবহাওয়া প্রদর্শন করে কখনো বা শুষ্ক আবার কখনো ভেজা। বেলিহুলোয়া শব্দটি সিঙ্ঘালা ভাষা থেকে আগত যেখানে যার সন্ধি বিচ্ছেদ বেলিহ+ওয়া (ওয়া শব্দটির অর্থ নদী) যেটা এলাকার উপর দিয়ে বয়ে যায়।
প্রাকৃ্তিক সৌন্দর্য
বেলিহুলোয়াতে অনেকগুলো জলপ্রপাত রয়েছে এর মধ্যে উল্লেখযোগ্য হলঃ ফানথুন্ডা ইলা,বামবারখান্ডা ইলা,সুরাথালে ইলা,ব্রামটন ফলস,পাপুলাগালা ইলা।
ভৌগোলিক সৌন্দর্য
সামানডালা নামের একটি হাইড্রোইলেক্ট্রিক প্লান্ট এই শহর থেকে ৯.৪ কিলোমিটার দক্ষিণে অবস্থিত। এটি বছরে প্রায় প্রায় ৪০৫ কিলোওয়াট আওয়ার বিদ্যুৎ সরবরাহ করে যা শ্রীলঙ্কার ২য় সর্বোচ্চ।
শিক্ষা
সাবারগামুয়া ইউনিভার্সিটি অব শ্রীলঙ্কা এই শহরের অন্যতম শিক্ষাকেন্দ্র যেটি পাম্বাহিন্না জংশন থেকে ৫০০ মিটার দূরে অবস্থিত।
সিমলাগড়
সিমলাগড় ভারতের পশ্চিমবঙ্গের হুগলি জেলার চুঁচুড়া মহকুমার অন্তর্গত পান্ডুয়া থানার একটি গ্রাম
জনমিতি
২০১১ ভারতের জনগণনা অনুসারে, সিমলাগড়ের মোট জনসংখ্যা ১৪৯১। পুরুষরা মোট জনসংখ্যার ৫৫% ও নারী ৪৫%। সিমলাগড়ের গড় সাক্ষরতা হার ৬৮%,যা জাতীয় গড় হার ৫৯.৫% এর চেয়ে বেশি। পুরুষদের সাক্ষরতা হার ৭৫% ও নারীদের সাক্ষরতা হার ৬০%। সিমলাগড়ের মোট জনসংখ্যার ১২% জনগণের বয়স ৬ বছরের নীচে। সিমলাগড় রেলওয়ে স্টেশন, হাওড়া-বর্ধমান প্রধান রেলপথ অবস্থিত যা সিমলাগড়ের গ্রাম্য এলাকাগুলোতে রেলযোগাযোগ সরবরাহ করে। হাওড়া স্টেশন থেকে সিমলাগড় রেলওয়ে স্টেশনের দূরত্ব ৬৫ কিমি।
চিরকুমার সভা (নাটক)
চিরকুমার সভা হল রবীন্দ্রনাথ ঠাকুর কর্তৃক রচিত একটি বাংলা নাটক। এটি একটি প্রহসন। এটি ১৯২৬ খ্রিষ্টাব্দে প্রকাশিত হয়।  এটি তারই লেখা প্রজাপতির নির্বন্ধ নামক উপন্যাসের নাট্যরূপ।
মূল বিষয়বস্তু
নাটকের মুল উপজীব্য হচ্ছে- দেশপ্রেমিক উদ্যমী যুব সম্প্রদায়ের সন্যাসব্রত গ্রহণের তাগিদ এবং হঠাৎ দমকা হাওয়ায় সে ব্রত ভেঙ্গে ফেলার আকস্মিকতা। সকল দেশেই একদল মানুষ থাকেন, যারা সংসারী হওয়ার জন্য জন্মগ্রহণ করেন না। তাদের সকলকে এক উদ্দেশে বাধবার জন্য চিরকুমার সভার সৃষ্টি। লক্ষ্য দেশের কাজ করা।
ভৃন্দা ভগত
ভৃন্দা ভগত (জন্ম ২৬ জানুয়ারি ১৯৫৯) একজন প্রাক্তন টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছেন। তিনি মোট দুটি টেস্ট এবং ১১টি ওয়ানডে খেলেছেন।
ওয়ান্স আপন আ টাইম ইন হলিউড
ওয়ান্স আপন আ টাইম ইন হলিউড (Once Upon a Time in Hollywood) হল কোয়েন্টিন টারান্টিনো রচিত ও পরিচালিত ২০১৯ সালের মার্কিন হাস্যরসাত্মক নাট্যধর্মী চলচ্চিত্র। কলাম্বিয়া পিকচার্স, বোনা ফিল্ম গ্রুপ, হেডে ফিল্মস ও ভিশনা রোম্যান্টিকা প্রযোজিত ও সনি পিকচার্স রিলিজিং পরিবেশিত চলচ্চিত্রটি মার্কিন যুক্তরাষ্ট্র ও যুক্তরাজ্যের যৌথ প্রযোজিত চলচ্চিত্র। ছবিটিতে শ্রেষ্ঠাংশে অভিনয় করেছেন লিওনার্দো ডিক্যাপ্রিও, ব্র্যাড পিট, মার্গো রবি, এমি হার্শ, মার্গারেট কোয়ালি, টিমোথি ওলিফ্যান্ট, অস্টিন বাটলার, ডাকোটা ফ্যানিং, ব্রুস ডার্ন, ও আল পাচিনো। তারা সকলেই হলিউডের স্বর্ণযুগের অন্তিম সময়ের আধুনিক রূপকথায় একাধিক গল্পে অভিনয় করেছেন। চলচ্চিত্রটি ১৯৬৯ সালে লস অ্যাঞ্জেলেসের পটভূমিতে নির্মিত, যেখানে কাল্পনিক বয়োঃপ্রাপ্ত হতে থাকা টেলিভিশন অভিনেতা ও তার স্টান্ট ও দীর্ঘকালীন বন্ধু হলিউড চলচ্চিত্র শিল্পের পরিবর্তনগুলো চিহ্নিত করতে থাকেন।
মুক্তি
ওয়ান্স আপন আ টাইম ইন হলিউড ছবিটির উদ্বোধনী প্রদর্শনী হয় ২০১৯ সালের ২১শে মে কান চলচ্চিত্র উৎসবে। ছবিটি ২০১৯ সালের ২৬শে জুলাই প্রেক্ষাগৃহে মুক্তি দেওয়া হয়, এটি পরিবেশনা করে সনি পিকচার্স রিলিজিং। ছবিটি মূলত আগস্টের ৯ তারিখ টেট-লাবিয়াঙ্কা হত্যাকাণ্ডের ৫০ বছর পূর্তিতে মুক্তি দেওয়ার জন্য সময় নির্ধারণ করা হয়েছিল।
আদাবুল মুআশারাত
আদাবুল মুআশারাত (آداب معاشرت) দেওবন্দি ইসলামি পণ্ডিত আশরাফ আলী থানভী কর্তৃক উর্দু ভাষায় রচিত একটি জনপ্রিয় ইসলামি বই যেখানে তিনি ইসলামের সামাজিক বিধিবিধান নিয়ে আলোচনা করেছেন। গ্রন্থটির মূল ভিত্তি কুরআন ও সুন্নাহ। গ্রন্থে তাত্ত্বিক কোনো আলোচনা নেই, পুরোটাই ব্যবহারিক জীবনাচরণের উপর লিখিত। গ্রন্থের শুরুতে লেখক মুআশারাত বা সামাজিক শিষ্টাচারের গুরুত্ব বর্ণনা করে সে সম্পর্কে ইসলামের বিধিবিধান তুলে ধরেছেন। থানভী গ্রন্থটি এতই পছন্দ করেছিলেন যে, তিনি এটিকে তার পরিচালিত আত্মশুদ্ধি কেন্দ্র খানকায়ে এমদাদিয়ার সার শিক্ষা আখ্যায়িত করেছেন। প্রায় প্রধান ভাষায় গ্রন্থটির অনুবাদ সহজলভ্য।
ব্রিটিশ
ব্রিটিশ (ইংরেজি: British) ব্রিটেনের বিশেষণীয় রূপ। ব্যুৎপত্তি অনুসারে British শব্দটি Pretannic থেকে এসেছে, যা বৃহৎ ব্রিটেন ও আয়ারল্যান্ডের অধিবাসীদের একসাথে নির্দেশ করার জন্য ব্যবহার করা হত। বিস্তারিত দেখুন ব্রিটিশ দ্বীপপুঞ্জ (পরিভাষা) নিবন্ধে।
জলঙ্গি বিধানসভা কেন্দ্র
জলঙ্গি (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৭৬ নং জলঙ্গি বিধানসভা কেন্দ্রটি জলঙ্গি সমষ্টি উন্নয়ন ব্লক এবং কাটলামারি-১, কাটলামারি-২, রাজাপুর এবং রানিনগর-২ গ্রাম পঞ্চায়েত রানিনগর-২ সমষ্টি উন্নয়ন ব্লক এর অন্তর্গত।
জলঙ্গি বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।
২০১১
২০১১ সালের নির্বাচনে, সিপিআই (এম )'র আব্দুর রেজ্জাক তার নিকটতম প্রতিদ্বন্দ্বী তৃণমূল কংগ্রেসের ইদ্রিস আলীকে পরাজিত করেন।
১৯৭৭-২০০৬
২০০৬, ২০০১, ১৯৯৬ এবং ১৯৯১ সালে রাজ্য বিধানসভা নির্বাচনে, সিপিআই (এম) -এর ইউনুস আলী সরকার জলঙ্গি কেন্দ্র থেকে জয়লাভ করেন তার নিকটতম প্রতিদ্বন্দ্বী ২০০৬ এবং ২০০১ সালে কংগ্রেসের সুব্রত সাহাকে পরাজিত করেন, ১৯৯৬ সালে কংগ্রেসের সামসুজ্জোহা বিশ্বাসকে এবং ১৯৯১ সালে কংগ্রেসের রঞ্জিত হালদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর আতাহার রহমান ১৯৮৭ সালে কংগ্রেসের আব্দুল বারি বিশ্বাসকে পরাজিত করেন, ১৯৮২ সালে আইসিএসের আজিজুর রহমানকে এবং নির্দলের রণজিৎ কুমার হালদারকে ১৯৭৭ সালে পরাজিত করেন।
১৯৫১-১৯৭২
ভারতীয় জন সংঘ এর প্রফুল্ল কুমার সরকার ১৯৭২ এবং ১৯৭১ সালে জয়ী হন। কংগ্রেসের আজিজুর রহমান ১৯৬৯ এবং ১৯৬৭ সালে জয়ী হন। নির্দলের আব্দুল বারি মোক্তার ১৯৬২ সালে জয়ী হন। কংগ্রেসের গোলাম সোলেমান ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে কংগ্রেসের এ.এম.এ.জামান জলঙ্গি কেন্দ্র থেকে জয়লাভ করেন।
মাউন্টেইন ভিউ, ক্যালিফোর্নিয়া
মাউন্টেইন ভিউ মার্কিন যুক্তরাষ্ট্রের ক্যালিফোর্নিয়া অঙ্গরাজ্যের একটি শহর। এটি সান্তা ক্লারা কাউন্টিতে অবস্থিত।
মাউন্টেইন ভিউ শহরের নাম এসেছে এখান থেকে দেখতে পাওয়া সান্তা ক্রুজ পর্বতের দৃশ্য হতে। ২০০০ সালের আদমশুমারি অনুসারে এখানকার জনসংখ্যা ৭০,৭০৮।
সিলিকন ভ্যালির কেন্দ্রে অবস্থিত মাউন্টেইন ভিউ শহরে গুগলের প্রধান কার্যালয় অবস্থিত। এছাড়া এখানে রেড হ্যাট, মোজিলা ফাউন্ডেশন, মাইক্রোসফট এর হটমেইল ও এমএসএন শাখা, সিলিকন গ্রাফিক্স ইত্যাদি প্রযুক্তি প্রতিষ্ঠানের কার্যালয় রয়েছে। সিলিকন ভ্যালির যাত্রা শুরু হয়েছিলো এই শহরের একটি বাড়িতে হিউলেট প্যাকার্ড কোম্পানির প্রতিষ্ঠার মাধ্যমে।
শহরটি সান ফ্রান্সিস্কো হতে প্রায় ৪৫ মাইল দূরে অবস্থিত। এর পূর্বে অল্প দূরেই পালো আল্টো শহরে স্ট্যানফোর্ড বিশ্ববিদ্যালয় অবস্থিত।
ইতিহাস
১৮৪২ সালে আলতা ক্যালিফোর্নিয়ার গভর্নর জুয়ান আলভারাডো ফ্রান্সিসকো এস্ট্রাদাকে র্যাঞ্চো পাস্টোরিয়া দে লাস বোরেগাসের মেক্সিকান জমি অনুদান দিয়েছিলেন। এই অনুদানটি পরে মারিয়ানো কাস্ত্রোকে দেওয়া হয়েছিল, যিনি মার্টিন মারফি জুনিয়রের কাছে অর্ধেক জমি বিক্রি করেছিলেন। শেষ পর্যন্ত, প্রাক্তন ভূমি অনুদানটি মাউন্টেন ভিউ এবং সানিভেল শহর হিসাবে গড়ে তোলা হয়েছিল।
সান ফ্রান্সিসকো উপসাগরের দক্ষিণ-পশ্চিম তীরে ইউরোপীয়-আমেরিকানরা ১৮৫২ সালে স্টেজকোচ স্টেশন হিসাবে বসতি স্থাপন করেছিল। এটি মার্কিন যুক্তরাষ্ট্র ক্যালিফোর্নিয়া অধিগ্রহণের পরে ছিল। ১৯০০ সালে এর দশকের গোড়ার দিকে এটি ফল এবং শস্যের জন্য একটি শিপিং পয়েন্ট এবং সেইসাথে ধর্মীয় বই প্রকাশের একটি কেন্দ্র ছিল। প্রাথমিক অগ্রগামীদের সাধারণত কাস্ত্রো স্ট্রিটের কাছে মার্সি এবং চার্চের মধ্যে পুরানো কবরস্থানে সমাহিত করা হয়েছিল। এটি এখন বর্তমান সিটি লাইব্রেরি এবং পার্কের স্থান, যা পাইওনিয়ার পার্ক নামে পরিচিত।
বাসিন্দাদের
রেভারেন্ড হেনরি মেরিল হেন্ডারসন, মেরিল্যান্ডে জন্মগ্রহণ করেন ১৮৫২ সালে ৩৫ বছর বয়সে তার পরিবারের সাথে এখানে আসেন; তিনি আত্মীয়দের সাথে দেখা করছিলেন: রিকেটস এবং অন্যরা যারা মিসৌরি এবং কেন্টাকি থেকে স্থানান্তরিত হয়েছিল। তিনি ছিলেন শহরের প্রথম ব্যাপ্টিস্ট মন্ত্রী। তিনি শীঘ্রই প্রচারের জন্য একটি সার্কিটে চড়ে ঘোড়ায় চড়ে হাফ-মুন বে এবং সারাটোগা যান।
সেই বছরের শেষের দিকে, সেলিগম্যান ওয়েইলহেইমার এবং তার ভাই স্যামুয়েল জার্মানির ডোসেনহেইম, ব্যাডেন থেকে অভিবাসন করেন। তারা পরবর্তী প্লটে বসতি স্থাপন করে এবং ১৮৫৬ সালে বসতিতে প্রথম বড় সাধারণ পণ্যের দোকান তৈরি করে।
উইলিয়াম বুব ১৮৫১ সালের অক্টোবরে খামার করা হয়। তিনি শহরে একজন নেতা হয়েছিলেন এবং ১৮৬৪ সালে সেখানেই মারা যান। তার উত্তরাধিকারীদের বংশধরেরা উন্নতি লাভ করে, অন্যান্য অগ্রগামী পরিবারে বিয়ে করে।
স্থানীয় মহাকাশ ও ইলেকট্রনিক্স শিল্পের আবির্ভাব
মার্কিন নৌবাহিনীর সংলগ্ন   মফেট ফিল্ড কমপ্লেক্স ১৯৩১ সালের পর থেকে নির্মিত হয়েছিল; এর উন্নয়ন অনেক শ্রমিককে আকৃষ্ট করেছে এবং এটি অনেক অর্থনৈতিক সুযোগ এনে দিয়েছে। দ্বিতীয় বিশ্বযুদ্ধ পরে আঞ্চলিক মহাকাশ এবং ইলেকট্রনিক্স শিল্পের বিকাশের সাথে জনসংখ্যা উল্লেখযোগ্যভাবে বৃদ্ধি পায়। ১৯৫০ সালেব এবং ১৯৬০ সালের মধ্যে জনসংখ্যা ৬৫৬৩ থেকে ৩০,৮৮৯ এ বৃদ্ধি পেয়েছে, যা ৩৭০.৭% বৃদ্ধি পেয়েছে।
১৯২৯ এবং ১৯৯৪ এর মধ্যে, মফেট ফিল্ড নেভাল এয়ার স্টেশন মাউন্টেন ভিউতে পরিচালিত হয়েছিল। শহরটি ১৯৪০ সালে অ্যারোনটিক্সের জন্য জাতীয় উপদেষ্টা কমিটির ভিত্তি ছিল (বর্তমানে NASA Ames রিসার্চ সেন্টার), যা মহাকাশ এবং ইলেকট্রনিক্স শিল্পের বিকাশে শক্তিশালী প্রভাব ফেলেছিল।
বর্তমান অর্থনৈতিক আবহাওয়া
১৯৯০ সালে কেভিন ডুগান সিটি ম্যানেজার হিসাবে তার অবস্থান শুরু করেন। তিনি গুগুল এর সাথে একটি সম্পর্ক তৈরি করেছিলেন এবং এটিকে এবং অন্যান্য প্রযুক্তি সংস্থাগুলিকে একটি দীর্ঘমেয়াদী লিজ প্রদান করেছিলেন৷ ২০১৪ সালের হিসাবে এই লিজগুলি শহরের রাজস্ব প্রতি বছর $৫ মিলিয়নেরও বেশি তৈরি করে। কাস্ত্রো স্ট্রিট ডাউনটাউন এলাকাটিও একটি বিশেষ কর জেলা থেকে উপকৃত হয়েছে।
তানভীর মোকাম্মেল
তানভীর মোকাম্মেল (জন্মঃ ১৯৫৫) একজন প্রখ্যাত বাংলাদেশী চলচ্চিত্র পরিচালক। তিনি বাংলাদেশ ফিল্ম ইন্সটিটিউটের পরিচালক ও বাংলাদেশ শর্ট ফিল্ম ফোরামের প্রাক্তন প্রেসিডেন্ট। শিল্পকলায় বিশেষ অবদানের স্বীকৃতি হিসেবে বাংলাদেশ সরকার তাকে ২০১৭ সালে একুশে পদকে ভূষিত করে।
প্রাথমিক ও শিক্ষাজীবন
তানভীর মোকাম্মেল খুলনায় বড় হন। তিনি সেন্ট জোসেফ্‌স উচ্চ বিদ্যালয়ের প্রাক্তন ছাত্র। তার বাবা ছিলেন নড়াইলের ম্যাজিস্ট্রেট ও মা স্থানীয় একটি কলেজের শিক্ষিকা ছিলেন। ঢাকা বিশ্ববিদ্যালয় থেকে তিনি ইংরেজি সাহিত্যে মাস্টার্স সম্পন্ন করেন।
কর্মজীবন
তার নির্মিত চলচ্চিত্রগু হচ্ছে নদীর নাম মধুমতি, চিত্রা নদীর পারে, লালসালু, লালন, রাবেয়া, এবং জীবনঢুলী। তানভীর মোকাম্মেলের উল্লেখযোগ্য প্রামাণ্যচিত্র হলো দ্য গার্মেন্ট গার্ল অব বাংলাদেশ, দ্য আননোওন ব্যার্ড টিয়ারড্রপস অব কর্ণফুলী, রাইডার্স টু সুন্দরবনস, এ টেল অব দ্য যমুনা রিভার, 'দ্য প্রমিসড ল্যান্ড তাজউদ্দীন আহমেদ: অ্যান আনসাং হিরো, দ্য জাপানিজ ওয়াইফ, স্বপ্নভূমি এবং "১৯৭১। ব্রিটিশ ফিল্ম ইন্সটিটিউশন দ্বারা দর্শক ও সমালোচকদের মধ্যে পরিচালিত এক জরিপে তার চলচ্চিত্র নদীর নাম মধুমতি এবং চিত্রা নদীর পাড়ে বাংলাদেশের সেরা ১০ চলচ্চিত্রের মধ্যে যথাক্রমে দ্বিতীয় ও তৃতীয় স্থান অর্জন করে।
মোকাম্মেল কবিতা, ছোটগল্প এবং চলচ্চিত্র সংস্কৃতি বিষয়ে পত্রিকায় নিবন্ধ লিখেছেন। তানভীর মোকাম্মেলের লেখা বই হচ্ছে এ ব্রিফ হিস্টোরি অব ওয়ার্ল্ড সিনেমা, দ্য আর্ট অব সিনেমা, চার্লি চ্যাপলিন: কনকোয়েস্টস বাই এ ট্র্যাম্প, সৈয়দ ওয়ালিউল্লাহ, সিসিফাস অ্যান্ড কোয়েস্ট অব ট্রেডিশন ইন নভেল (সাহিত্য সমালোচনা বিষয়ক একটি কাজ), গ্রান্ডভিগ অ্যান্ড ফোক এডুকেশন (বিকল্প শিক্ষাব্যবস্থার ধারণা বিষয়ক বই), এবং ম্যাক্সিম গোর্কির দ্য লোয়ার ডেফথস নাটকের অনুবাদ।
মোকাম্মেল বাংলাদেশ চলচ্চিত্র কেন্দ্র নামে একটি চলচ্চিত্র ইন্সটিটিউট প্রতিষ্ঠা করেছেন।
টাইগার হিল, দার্জিলিং
টাইগার হিল (২,৫৯০ মিটার) পশ্চিমবঙ্গের দার্জিলিং জেলায় অবস্থিত। এই জায়গাটি হল ইউনেস্কো বিশ্ব ঐতিহ্য দার্জিলিং হিমালয়ান রেলওয়ের উচ্চতম স্টেশন ঘুম শহরের সর্বোচ্চ বিন্দু। এখান থেকে মাউন্ট এভারেস্ট ও কাঞ্চনজঙ্ঘা পর্বত-এর বিস্তারিত দৃশ্যপট দৃষ্টিগোচর হয়।
অবস্থান
টাইগার হিল জায়গাটি দার্জিলিং শহর থেকে ১১ কিলোমিটার দূরে অবস্থিত। দার্জিলিং থেকে এখানে জিপে করেও যাওয়া যায়। আবার চৌরাস্তা, আলুবাড়ি বা জোড়বাংলা হয়ে পায়ে হেঁটে গিয়ে, তারপর পাহাড়ি পথ বেয়ে উঠেও পৌঁছানো যায়।
সূর্যোদয়ের সময় নিচু উচ্চতায় সূর্যকে দেখতে পাওয়ার আগেই কাঞ্চনজঙ্ঘার শিখরগুলি আলোকিত হয়ে ওঠে। পৃথিবীপৃষ্ঠের বক্রতার জন্য টাইগার হিল থেকে মাকালু পর্বতকে (৮৪৮১ মিটার) মাউন্ট এভারেস্টের (৮৮৪৮ মিটার) থেকে উঁচু মনে হয়। টাইগার হিল থেকে সরলরেখায় মাউন্ট এভারেস্টের দূরত্ব ।
আকাশ পরিষ্কার থাকলে দক্ষিণে কার্শিয়াং শহর এবং কিছু দূরে দক্ষিণেই তিস্তা নদী, মহানন্দা নদ, বালাসোন নদ ও মেচি নদীকে সর্পিল পথে এঁকে বেঁকে চলতে দেখা যায়। চোলা পর্বতমালার পিছনে অবস্থিত তিব্বতের চুমল রি পর্বতটিকেও টাইগার হিল থেকে দেখা যায়। এই পর্বতটি টাইগার হিল থেকে দূরে অবস্থিত। সেঞ্চল বন্যপ্রাণী অভয়ারণ্য টাইগার হিলের কাছে অবস্থিত।
রিধিমা পন্ডিত
রিধিমা পণ্ডিত হলেন একজন ভারতীয় অভিনেত্রী এবং মডেল। তিনি লাইফ ওকেতে প্রচারিত বাহু হামারি রজনী কান্ত নাটকে "রজনী" চরিত্রে অভিনয়ের মাধ্যমে জনপ্রিয়তা অর্জন করেছেন। নাটকে অভিনয়ের পাশাপাশি তিনি বেশ কিছু বিজ্ঞাপনে উপস্থিত হয়েছেন।
ক্যারিয়ার
রিধিমা মডেলিংয়ের মাধ্যমে তার ক্যারিয়ার শুরু করেন। তিনি বেশ কিছু মডেলিং প্রকল্পে কাজ করেছেন; যেমন: সানসিল্ক, ফেয়ার এন্ড লাভলী, ডাভ, হারপিক, সেন্টার ফ্রেশ, ভিট, লিউমিনাস, সেট ওয়েট এবং আরো অনেক। তিনি একজন প্রশিক্ষিত থিয়েটার অভিনেত্রী এবং তিনি নাদীরা বাব্বরের থিয়েটার দলের একজন সদস্য ছিলেন। তিনি লাইফ ওকেতে প্রচারিত সোনালি জাফরের কমেডি নাটক বাহু হামারি রজনী কান্তে "রজনী" (র‍্যান্ডমলি এক্সেসিবল জবস নেটওয়ার্ক ইন্টারফেস) যেখানে তিনি এক সুপার হিউম্য়‌ানয়েড রোবট চরিত্রে অভিনয় করেছেন। এর মাধ্যমে তিনি অভিনয় জগতে পদার্পণ করেছেন।
টমি কুক
টমাস এডউইন রিড কুক (৫ জানুয়ারি ১৯০১ - ১৫ জানুয়ারি ১৯৫০) সাসেক্স কাউন্টি ক্রিকেট ক্লাবের একজন ইংরেজ ক্রিকেটার ছিলেন। তিনি ব্রাইটন অ্যান্ড হোভ অ্যালবিয়ন এবং ব্রিস্টল রোভার্সের একজন পেশাদার ফুটবলারও ছিলেন এবং ১৯২৫ সালে ইংল্যান্ডের হয়ে একটি ম্যাচও খেলেছিলেন । তিনি ১২৩টি গোল নিয়ে ব্রাইটনের সর্বকালের সর্বোচ্চ স্কোরার রয়ে গেছেন, এবং ক্লাব পরিচালনাও করেছেন।
তিনি একজন ডানহাতি ব্যাটসম্যান। সাসেক্সের হয়ে তিনি ৪৬০টি প্রথম-শ্রেণীর খেলা খেলেছেন, ৩২টি সেঞ্চুরি সহ ২০১৯৮ রান করেছেন। তিনি ১৯৩৩ এবং ১৯৩৪ এর মরসুমে দুর্দান্ত ছিলেন যেখানে সাসেক্স রানার্স আপ ছিল।
কুক উভয় বিশ্বযুদ্ধে অংশগ্রহণ করেছিলেন, পরবর্তীকালে দক্ষিণ আফ্রিকার বিমান বাহিনীর অংশে গুরুতর আহত হয়েছিলেন।
তিনি তার ৪৯ তম জন্মদিনের দশ দিন পর অতিরিক্ত ঘুমের ওষুধ খেয়ে আত্মহত্যা করেন।
অমৃতা শিন্দে
অমৃতা প্রতাপসিংহ শিন্দে (জন্ম ৯ জুলাই ১৯৭৫ কোলহাপুর, মহারাষ্ট্রে ) একজন প্রাক্তন টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছেন। তিনি একজন ডানহাতি ব্যাটার যিনি লেগ ব্রেক এবং গুগলি বোলিং করেন। তিনি ভারতের হয়ে একটি টেস্ট এবং পাঁচটি ওয়ানডে খেলেছেন।
রেডিও অস্ট্রেলিয়া
এবিসি রেডিও অস্ট্রেলিয়া, এছাড়াও রেডিও অস্ট্রেলিয়া নামে পরিচিত, হল আন্তর্জাতিক সম্প্রচার এবং অনলাইন পরিষেবা, যা অস্ট্রেলিয়ান ব্রডকাস্টিং কর্পোরেশন (এবিসি) দ্বারা পরিচালিত, এবিসি অস্ট্রেলিয়ার পাবলিক সম্প্রচারকারী। এটার বেশিরভাগ প্রোগ্রাম ইংরেজি ভাষায় আয়োজিত হয়, তবে কিছু টোক পিসিনে ভাষায়।
রেডিও অস্ট্রেলিয়া এফএম ট্রান্সমিটারে প্রশান্ত মহাসাগরীয় দ্বীপপুঞ্জের সাতটি দেশে এবং অনলাইন স্ট্রিমিংয়ের মাধ্যমে বাকি বিশ্বে সম্প্রচার করে।
ইতিহাস
অস্ট্রেলিয়ান ব্রডকাস্টিং কর্পোরেশন থেকে শর্ট-ওয়েভ পরিষেবাগুলি ১৯৩৯ সালের ডিসেম্বরে অস্ট্রেলিয়ার তৎকালীন প্রধানমন্ত্রী রবার্ট মেনজিস উদ্বোধন করেছিলেন। অস্ট্রেলিয়ান শর্টওয়েভ সম্প্রচারের একটি কাজ ছিল অক্ষ শক্তির প্রচারণার বিরুদ্ধে প্রতিরোধ করা, বিশেষ করে জাপানের। যাইহোক, এবিসি-এর ট্রান্সমিটারগুলি জাপানি বা জার্মান পরিষেবাগুলির তুলনায় অনেক দুর্বল ছিল। সিডনির কাছে অ্যামালগামেটেড ওয়্যারলেস (অস্ট্রেলেসিয়া) (এডাবলুএ) এর ট্রান্সমিটারে ১০ কিলোওয়াট শক্তি ছিল এবং ভিএলআর এবং ভিএলডব্লিউ স্টেশন দুইটিতে ২ কিলোওয়াট করে শক্তি ছিলো।
১৯৪১ সালে, ব্রিটিশ এবং অস্ট্রেলিয়ান সরকারের পরামর্শের পর, শেপারটনের (ভিক্টোরিয়া) একটি ট্রান্সমিটার সাইট নির্বাচন করা হয়েছিল, কারণ এটিতে সমতল ল্যান্ডস্কেপ এবং ভূপৃষ্ঠে পরিবাহিতা ছিলো। সাইটটি ১৯৪৪ সালে এক ৫০ কিলোওয়াট ও ১০০ কিলোওয়াট ট্রান্সমিটার দিয়ে কাজ সম্পন্ন হয়েছিলো। তখন স্টেশনটির আনুষ্ঠানিক নামকরণ করা হয় রেডিও অস্ট্রেলিয়া।
১৯৬০ এর দশকের শেষের দিকে ডারউইনের কাছে কক্স পেনিনসুলায় পিএমজি ডিপার্টমেন্ট দ্বারা একটি নতুন ট্রান্সমিটিং সুবিধা ইনস্টল করা হয়েছিল। অনুষ্ঠানগুলি মেলবোর্নের রেডিও অস্ট্রেলিয়া স্টুডিও থেকে পুনঃপ্রচার করা হতো। সরঞ্জাম তিনটি (কলিন্স রেডিও ২৫০ কিলোওয়াট) ও পাঁচটি লগ-পর্যায়ক্রমিক অ্যান্টেনা পূর্ব এশিয়া এবং দক্ষিণ-পূর্ব এশিয়ার নির্দেশিত এলাকায় পরিচালিত হতো। ১৯৭৪ সালের ২৫ ডিসেম্বর ঘূর্ণিঝড় ট্রেসি দ্বারা অ্যান্টেনাগুলি মূলত ধ্বংস হয়ে যায় এবং প্রায় ১৯৮৮ সাল পর্যন্ত এই এলাকা থেকে রেডিও অস্ট্রেলিয়া সম্প্রচার পুনঃস্থাপন করা হয়নি।